РЕШЕНИЕ НА КОМИСИЯТА
от 27 април 2007 година
относно приключване на сметките на разплащателните агенции на Унгария и Малта за разходите, финансирани от секция „Гарантиране“ на Европейския фонд за ориентиране и гарантиране на земеделието (ФЕОГА), през финансовата 2005 година
(нотифицирано под номер C(2007) 1894)
(само текстовете на английски и унгарски език са автентични)
(2007/326/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1258/1999 на Съвета от 17 май 1999 г. относно финансирането на общата аграрна политика (1), и по специално член 7, параграф 3 от него,
след консултации с комитета на фонда,
като има предвид, че:
(1)
С Решение 2006/322/EO на Комисията (2) бяха приключени за финансовата 2005 година сметките на всички разплащателни агенции, с изключение на немската „Bayern-Umwelt“, италианската „AGEA“, люксембургската „Ministère de l'Agriculture“, унгарската „ARDA“, португалската „IFADAP“ и малтийската „MRAE“.
(2)
След като получи нова информация от Унгария и Малта и след допълнителни проверки, Комисията може вече да вземе решение за пълнотата, точността и истинността на сметките, предадени от унгарската разплащателна агенция „ARDA“ и малтийската разплащателна агенция „MRAE“.
(3)
В съответствие с член 7, параграф 3, втора алинея от Регламент (EО) № 1258/1999 настоящото решение не засяга решенията, взети впоследствие от Комисията, които изключват от финансиране от Общността разходи, които не са направени в съответствие с правилата на Общността,
РЕШИ:
Член 1
Приключват се сметките на унгарската разплащателна агенция „ARDA“ и малтийската разплащателна агенция „MRAE“ относно разходите, финансирани от секция „Гарантиране“ на Европейския фонд за ориентиране и гарантиране на земеделието (ФЕОГА), през финансовата 2005 година.
Сумите, които следва да бъдат възстановени от или платени на всяка от държавите-членки съгласно това решение, са посочени в приложение I.
Сумите, които следва да бъдат възстановени от или платени на всяка от държавите-членки съгласно настоящото решение в сферата на мерките за развитие на селските райони в Унгария и Малта, са посочени в приложения II и III.
Член 2
Адресати на настоящото решение са Република Унгария и Република Малта.
Съставено в Брюксел на 27 април 2007 година.